Kuten lait ja säännöt yleensä, myös kieltolaki löysi kiertäjänsä.

Naiset ja työläiset. Siinä syypäät siihen, ettei Suomessa yhtäkkiä saanutkaan juovuspäissään riehua ja tapella ja kuolla viinaan. Oli 1. kesäkuuta vuonna 1919 eli tasan sata vuotta sitten, ja kieltolaki tuli voimaan.

Tosin kieltolaki toimi vain teoriassa. Kuten lait ja säännöt yleensä, myös kieltolaki löysi kiertäjänsä. Ero aiempaan oli vain, että nyt poltettiin, kuljetettiin ja juotiin laittomasti. Laki synnytti rikollisuutta. Kun viinaa nyt vain piti saada, joku sitä tietysti toimitti.